AksaraLLM/aksara-bahasa-daerah-v1 huggingface dataset:
Kaléci nyaéta bola leutik anu dijieuna tina taneuh liat, marmer atawa kaca anu sok jadi kaulinan barudak. Ukuran kaléci loba rupana, ilaharna ½ inci (1.25 cm). Sakapeung mah kaléci téh sok di koleksi, pikeun nostalgia atawa warnana nu estetik.

Sajarah 
Taun 3000 SM, kaléci dijieun tina batu atawa taneuh lia. Kaléci nu pangheulana nu di koleksi ku The British Museum di London nu ayana ti taun 2000-1700 SM. Kaléci éta kapanggih dina di Karéta dina situs Minoan of Petsofa. Dina masa Romawi, kaulinan ieu geus sumebar, nepi ka jadi salah sahiji bagian tina festival Saturnalia, anu diayakeun nalika nyanghareupan Natal. Nalika éta osok pahili-hili kantong anu jerona téh aya kaléci anu miboga ajén yén kaléci jadi tandana sosobatan. Abad kA-12, di Perancis, Kaléci disebut bille, artina bola leutik, di Walanda di sebut knikkers. Di Inggris aya istilah marbles pikeun nyebut kaléci. Marbles mah kaléci anu dijieuna tina marmer anu asalna ti Jérman. Tapi saméméhna barudak di Inggris nyebutna bowls atawa knikkers. Téknologi nyieuna kaléci kaca kapanggihna taun 1864 di Jérman. Kaléci anu aslna ngan sawarna, jadi ngeuyeuban warnana mirip permén. Téknologi ieu sumebar ka Eropa jeung Amérika. Kaléci dipikawanohna di Inggris jeung nagara Eropa ti abad ka-16 nepi ka 19. Sanggeus kitu tuluy sumebar ka Amérika.

catetan 

Bola
Kaulinan budak
Kaulinan
Tipung tarigu nyaéta tipung atawa bubuk lemes anu asalna tina bulir gandum, osok jadi bahan dasar pikeun nyieun kuéh, emih jeung roti. Kecap tarigu asalna tina bahasa Portugis, trigo, anu hartina "gandum". Tipung tarigu miboga kandungan zat pati (polisakarida), nyaéta karbohidrat kompleks anu teu liur lamun kacaian. Tipung tarigu ogé miboga kandungan protein dina bentuk gluten, anu miboga peran pikeun nangtukeun geunyal henteuna kadaharan anu dijieuna tina tarigu. Tipung tarigu asalna tina gandum, bédana tarigu asalna tina siki gandum anu dilemeskeun, sedengkeun tipung gandum utuh (whole wheat flour) asalna tina gandum jeung kulit arina anu ditutu.

Cara nyieun tipung tarigu
Tipung tarigu dijieuna tina hasil ngagilingna siki gandum ngaliwatan sababaraha tahap olahan, di antarana tatahar jeung tahap ngagiling. Tatahar saperti cleaning (ngabersihkeun), dampening (pelembapan), jeung conditioning (pengondisian). Dina tahap cleaning, gandum dibersihkeun tina kokotor saperti kebul, nyingkahkeun beubeutian  (saperti siki jagong, kadelé), kulit gandum, watang gandum, batu, logam, jrdd   Kontaminan-kontaminan kasebut kudu dipisahkeun tina gandum saencan diprosés ngagiling. Maké ayakan kasar jeung magnét bisa misahkeun benda-benda nu séjéna jeung substansi logam anu aya dina gandum. Gandum anu geus dibersihkeun  ngaliwatan prosés satuluyna nyaéta prosés dampening jeung conditioning. Prosés dampening nyaéta prosés nambahan cai sangkan campuran gandum miboga kadar cai anu dipikahayang. Prosés dampening gumantung kana kandungan cai tina gandum. Sanggeus ngaliwatan prosés dampening satuluyna gandum ngaliwatan conditioning tambahan cai kana gandum, antepkeun sababaraha jam sangkan nyerep. Tahap satuluyna nyaéta tahap ngagiling anu ngaliwatan prosés breaking, reduction, sizing, dan tailing. Prinsip prosés penggilingan adalah memisahkan endosperma dari lapisan sel aleuron atawa lapisan kulit. Tahap ngagiling satuluyna nyaéta prosés reduction, nyaéta endosperma anu geus dihancurkeun jadi tipung tarigu, tuluy diayak pikeun misahkeun tina bran jeung pollard.

catetan

Poaceae
Bahan kadaharan
Musieum Wayang nyaéta musium nu aya di Jalan Pintu Besar Utara No. 27, Jakarta. Musium nu diresmikeun ku gubernur, Ali Sadikin tanggal 13 Agustus 1975. Musium ieu umurna sarua jeung Musium Sejarah Jakarta (Musium Fatahillah). Baheula na gedung ieu mangrupa garéja tua nu diadegkeun ku VOC taun 1640, ngaranna de oude Hollandsche Kerk. Fungsina salaku tempat ibadah masarakat sipil jeung tentara bangsa Belanda nu cicing di Batavia.

Di taun 1733, garéja ieu dirobah ngaranna jadi de nieuwe Hollandsche Kerk. Tapi di taun 1808 aya gempa bumi nu ngahancurkeun garéja ieu. Sanggeus diréhab, tuluy dijieun musium nu disebut Musium Batavia. Musium ieu dibuka taun 1939 ku Gubernur Jenderal Belanda, Tjarda Van Starkenborgh Stachhouwer.Musium ieu nu akhirna dingaranan Musium Wayang.

Di musium ieu aya kira-kira 6 rébu koléksi wayang ti sakabéh Indonésia. Di rohangan luhur aya hiji fragmén wayang nu nyaritakeun kajadian proklamasi kamerdékaan. Aya sosok Bung Karno jeung Bung Hatta dina fragmén ieu. Wayang ieu kungsi dibawa ka Belanda. Di bagian koridor aya sababaraha rupa wayang, saperti wayang kulit, wayang beber, wayang golék, wayang klitik, nu asalna ti Surakarta, Yogyakarta, Cirebon, Sunda, Betawi, Banyumas, Banjarmasin, nepi ti Eropa, India, Amérika, Kamboja, jeung Thailand. Salian ti éta, aya ogé wayang intan. Wayang intan nyaéta wayang kulit nu dihias ku sababaraha intan. Wayang ieu dijieun ku Ki Guno Kerti Wondo taun 1878. Aya ogé wayang klithik, wayang nu dijieun tina kai, tapi di bagian leungeun mah dijieun tina kulit. Nalika dimaénkeun, wayang ieu ngaluarkeun sora "klithik-klithik". Nu pamungkas aya ogé nu disebut wayang Betawi, bentukna saperti wayang golék, gambaran tokoh-tokohna maké tokoh-tokoh Betawi di mangsa panjajahan. Saperti tokoh Si Pitung, Centeng Belanda, Pak Haji, Jenderal Belanda, jeung sajabana. Aya ogé bonéka Si Gale-Gale, bonéka ti pulo Samosir, Sumatera Utara nu eusina roh putera raja Si Gale-Gale. Sababaraha macem wayang berbentuk boneka ti Eropa, Malaysia, jeung Thailand ogé aya di dieu.

Rujukan

Musieum di Jakarta
Norma Jéane Mortenson atawa anu kasohor Marilyn Monroe (1 Juni 1926 - 5 Agustus 1962) nyaéta artis, penyanyi, katut modél asal Amerika Serikat anu lahir di Los Angeles, Kalifornia. Marilyn mulai dipikawanoh dina widang sen9i peran ngaliwatan tokoh Pola Debevoise dina pilem How To Marry a Millionaire (1953). Norma ngaganti ngaranna jadi Marilyn Monroe dina 23 Pébruari 1956 ngaliwatan pengesahan pengadilan Amérika.

Wanoja anu kasohor jadi modél majalah Playboy ieu pernah nikah jeung buruh pabrik anu ogé tentara dina Perang Dunya ka-II, James Doughert (19 Juni 1942 - 13 Séptémber 1946), tuluy nikah jeung Joe DiMaggio, atlit baseball tanggal 14 Januari 1954 tapi cerai tanggal 27 Oktober 1954. Terahir, Marilyn nikah jeung Arthur Miller tanggal 29 Juni 1956, tuluy cerai dina 21 Januari 1961. Tanggal 5 Agustus 1962 Marilyn kapanggih geus maot ku pembantu di Imahna, aya dugaan, Marilyn maot alatan loba teuing nginum ubar saré (overdosis).

Pilem
Salila hirupna, Marilyn Monroe geus jadi artis dina sababaraha pilem, di antarana: 
1962 Something's Got To Give, 1961 The Misfits,
1960 Let's maké Love,
1959 Some Like It Hot,
1957 The Prince And The Showgirl,
1956 Bus Stop,
1955 The Seven Yéar Itch,
1954 - There's No Business Like Show Business, 1954 - River Of No Return, 1953 - How To Marry A Millionaire, 1953 - Gentlemen Prefer Blondes, 1953 - Niagara, 1952 - O. Henry's Full House, 1952 - Monkey Business, 1952 - Don't Bother To Knock, 1952 - We're Not Married!, 1952 - Clash By Night, 1951 - Let's maké It Legal, 1951 - Love Nest, 1951 - As Young As You Feel, 1951 - Home Town Story, 1950 - Right Cross, 1950 - All About Eve, 1950 - The Fireball, 1950 - The Asphalt Jungle, 1950 - A Ticket To Tomahawk, 1949 - Love Happy, 1948 - Ladies Of The Chorus, 1948 - Scudda Hoo! Scudda Hay!, jeung 1947 - Dangerous Yéars''.

Référénsi

Modél Amérika Sarikat
Panyanyi asal Amérika Sarikat
Artis Amerika Serikat
Mora mangrupa hiji unit dina ponologi anu nangtukeun ukuran séké kecap, nu dina sababaraha basa nangtukeun panekenan atawa panjang. Hiji séké kecap nu miboga hiji mora disebut monomoraik; hiji séké kecap kalawan dua mora disebut bimoraik. Ogé, dina kasus nu jarang, hiji séké kecap nu boga tilu mora disebut trimoraik.

Ponologi
Angola bisa ngalih ka:

Patempatan

Amérika Sarikat
 Angola, Indiana, hiji kota di Nagara Bagian Indiana
 Angola, Kansas, hiji kota di Nagara Bagian Kansas
 Angola, New York, hiji kota di Nagara Bagian New York
 Panjara Nagara Bagian Louisiana, hiji panjara nagara bagian di Angola, Nagara Bagian Louisiana

Angola
 Angola, nagara Afrika kidul-tengah
 Angola (Portugal), wewengkon jajahan Portugis ngarujuk ka Afrika Kulon Portugis

Nu lian
 Angola Kapoeira, hiji gaya Kapoeira
 Angola (Kitab Mormon), hiji kota di Kitab Mormon
Dano MacDonalds mangrupa hiji dano di County Inverness, di bagian kalér-kulon Nova Scotia, Kanada.

Tempo ogé
 Daptar dano di Nova Scotia

Réferénsi
 National Resources Canada 

Dano di Nova Scotia
Dano-Dano Garedé bisa ngalih ka:

Dano-Dano Garedé di Amérika (Amérika Sarikat jeung Kanada)
Dano-Dano Garedé di Afrika
Queen nyaéta grup musik heavy metal anu diadegkeun taun 1970 di London, Inggris ku Freddie Mercury (vokal jeung piano), Brian May (Gitar), Roger Tylor (drum), jeung John Deacon (bass). Taun 1972, Queen nyieun kontrak jeung label rekaman EMI, terus album perdana anu dingaranan Queen dirilis taun 1973.

Album kaduana Queen II bisa asup ka peringkat 5 besar dina British Album Charts kalayan singel Seven Seas of Rhye, tapi angka nu kajualna mah teu pati béda jeung album pertamana. Ahirna dina taun 1974 Queen mulai kasohor ku album Sheer Heart Attack. Ieu album aya dina peringkat nomer 2 di Inggris jeung bisa tembus ka Amerika Sarikat kalayan singel Killer Queen. Album A Night At The Opera dirilis taun 1975, ieu album meunangkeun 3 platinum di Amérika Serikat. Ieu album ogé nempatan posisi nomer 5 di Amérika jeung nomer 1 di Inggris. Singel anu durasina 7 menit kalayan Bohemian Rhapsody kapilih jadi lagu pangalusna sapanjang mangsa.

Album A Day at The Race dirilis taun 1976 kalayan singel Somebody To Love, diteruskeun ku album News Of The World dina taun 1977 kalayan singel We Will Rock You jeung We Are The Champion. Dina taun 1978, Queen ngarilis album Jazz, singelna nyaéta Fat Bottomed Girls jeung Bicycle Race'', diteruskeun ku album-album séjénna anu nyieun Queen jadi suksés.

Grup musik anu tara gonta-ganti personil ieu téh henteu produktip deui sabada vokalisna, Freddy Mercury maot di ahir taun 1991. Sésa personil nu aya nétélakeun yén Queen moal néang vokalis anyar deui. Formasi Queen anu kacutat ayeuna nyaéta Brian May jeung Roger Taylor wungkul, sedengkeun John Déacon leuwih milih pangsiun ti Dunya Musik.

Référénsi

Grup musik
Grup musik ti Inggris
Grup musik légendaris
Martabak amis (basa Inggris: 'Turnover Pancake') atawa Ban Jian Kuih, Chin Loong Pau, Martabak Manis, Apam balik, Terang Bulan, Apam pulo Pinang or Kuih Haji (di sababaraha wewengkon) nyaéta sarupaning kuéh kawali cépér. Martabak amis biasana dijual di kaki lima sapanjang jalan di Brunéi, Indonésia jeung Malaysia. Di Malaysia, ieu kadaharan geus dianggap minangka dahareun warisan ku Departemén Warisan Nasional Malaysia.

Ceuk vérsi katurunan mah ieu kuéh téh disebut Apom Balik ampir padeudeukeut jeun sorabi ti Indonésia.

Sajarah
Martabak Amis miboga sajarah nu panjang di Indonésia. Numutkeun carita ieu kué mimiti aya dina ahir abad 19, di Sungailiat, Pulo Bangka. Harita loba jelma Tionghoa anu bubuara di Pulo Bangka, jeung Belitung. Dina kaayaan tingkat ékonomi nu minim, anjeunna nu geus teu kuat gawé di tambang timah mertahankeun hirupna ku rupa-rupa cara, salah sahijina dina widang usaha kadaharan.

Salah sahiji pendatang Tionghoa éta tinekanan nyieun kuéh tina adonan tarigu jeung endog anu tuluy dibeuleum dina loyang beusi anu buleud. Sanggeus mekar, kuéh tuluy dipurulukan wijén sangray jeung gula bodas. Ahirna ieu kuéh disebut Hok lo pan, Hok lo hartina urang Tionghoa, ari pan hartina loyang anu paragi meuleum kuéhna.

Resép

Bahan

Bahan pikeun kulitna
 Tarigu
 Ragi instan
 Gula bodas
 Cipati haneut
 Endog
 Soda kuéh

Bahan pikeun eusi (kumaha karesep)
 Suuk, sangray, pesék, bebek
 Wijén, sangray
 Gula bodas
 Coklat
 Kiju parud
 Susu kentel amis

Cara Nyieun
 Asupkeun ragi kana cipati haneut, tuluy aduk nepi ka ngahiji, tuluy cicingkeun.
 Hijikeun tarigu jeung gula, tuluy asupkeun endog, aduk nepi ka ngahiji. Asupkeun cai santen nu bieu di jieun, aduk nepi rata, tuluy cicingkeun salila 15-20 menit dina tempat nu haneut.
 Siapkeun loyang, tuluy panaskeun sabari diolésan mantéga, tuluy asupkeun adonanna jeung purulukan gula nepi ka rata.
 Mun geus asak, angkat kulit martabak kana talenan, tuluy purulukan ku bahan pikeun eusina (kumaha karesep).
 Lipet jadi satengah buleudan, tuluy keureutan.

Rujukan

Kadaharan
Pestisida nyaéta substansi kimia jeung bahan séjén sarta jasad renik ogé virus anu dipaké pikeun ngadalikeun sagala rupa hama. Anu dimaksud hama di dieu téh pohara legana, nyaéta serangga, tungau, gulma, kasakit tutuwuhan anu disababkeun ku fungi (jamur), bakteria jeung virus, saterusna nematoda (bentukna kawas cacing nu miboga ukuran mikroskopis), kéong, beurit, manuk sarta sato séjén anu dianggap ngarugikeun.

Sifat
Saban péstisida miboga sipat anu béda. Sipat péstisida anu mindeng kapanggih nyaéta daya, toksisitas, rumus empiris, rumus bangun, formulasi, beurat molékul sarta titik didih.

Cara Gawé Pestisida
Péstisida miboga cara gawé anu béda-béda. Aya opat rupa cara gawé péstisida nyaéta nu kahiji péstisida kontak, hartina miboga daya maéhan sanggeus péstisida keuna kana awak hama. Kadua, péstisida fumigan, hartina miboga daya maéhan sanggeus péstisida anu mangrupa uap atawa gas keuna kana awak hama. Katilu, péstisida sistemik, hartina bisa disalurkeun kana sagala rupa bagian awak tutuwuhan ngaliwatan jaringan, hama bakal paéh lamun nyeuseup cairan anu aya dina tutuwuhan. Pamungkas, péstisida lambung, hartina miboga daya maéhan sanggeus péstisida kadahar ku éta hama.

Jenis Péstisida
Dumasar kana fungsi atawa sasaran pamakéanana, péstisida dibédakeun jadi 6 rupa, nyaéta inséktisida, fungisida, bakterisida, rodentisida, nematisida, jeung herbisida.

Referensi

Ubar
Tatanén
Garéja nyaéta persekutuan jalma kapercayaan nu dikumpulkan ku Kristus. Poé Pentakosta, nalika Roh Kudus dicurahkeun jadi poé lahirna garéja. Hakékat garéja nyaéta missioner, bisa dicindekeun yén sakabéh aktivitas garéja nyaéta missioner, palayanan Sakramen, wawaran Firman, jeung sajabana.

Sifat 

 Garéja nyaéta kudus

Kecap kudus hartina disorangankeun, diasingkaeun, dipisahkeun tinu lian, béda jeung nu lian. Kakudusan garéja lain ku lantaran ayana kudus, tapi dikuduskeun ku Kristus. Rasul Paulus nyebutkeun yén Jemaat nyaéta jalma-jalma nu dikuduskeun dina Kristus. Garéja nyaéta kudus, diasingkeun tapi lain mengasingkan diri ku lantaran Garéja dititah ka jero dunya pikeun méré nyaho Injil Yesus Kristus.

 Garéja nyaéta am

Garéja nyaéta am, khatolik, universal, sumebar di sakabéh dunya. Am hartina umum, jalaran éta, Garéja menerobos sakabéh watesan jeung miboga perpektif nu umum. Garéja minangka am sifatna kudu universal sabab kasih Allah ieu ditunjukkeun ka dunya. Jadi Garéja lain pikeun jalma beunghar waé. Garéja teu kawatesan ku hiji daérah/suku/bangsa atawa basa nu tangtu tapi ngawengku sakabéh dunya. Kitu deui, garéja téh teu kawatesanan ku zaman, tapi ngawengku zaman baheula, kiwari, jeung zaman nu rék datang.

 Garéja nyaéta persekutuan jalma kapercayaan

Garéja nyaéta persekutuan jalma kapercayaan nu geus yakin kana tindakan Allah jeung hayang ngébréhkeun deui tindakan éta ngaliwatan kahirupan manéhna minangka garéja. Warga garéja sadar yén harti éksistensina ngaliwatan garéja (ekklesia), minangka umat nu dikumpulkeun ku Tuhan ti sakabéh bangsa. Garéja nyaéta persekutuan jalma kapercayaan/kudus di jero Kristus jeung silih gumantung ka jalma séjénna.

 Garéja nyaéta hiji

Garéja nyaéta kasatuan umat Kristen, tempat bersekutu saluyu jeung kahayang Yesus Kristus, Raja Garéja. Hiji dina nepikeun Injil, hiji dina ngalaksanakeun missi, asih ka Tuhan, hiji dina iman jeung pangharepan.

Sajarah 

Garéja mimiti dipikawanoh minangka hiji yayasan di nagara Indonésia di taun 1969, tapi Misi Indonésia Jakarta teu acan dibentuk sacara resmi nepi ka taun 1975. Ti taun 1980 nepi ka taun 2001 misi ieu ngan didukung ku misionaris satempat di widang kamanusaan di organisasi LDS Charities. Taun 1987, Garéja narima pangakuan resmi ti pamaréntah Indonésia minangka hiji kesatuan Garéja nu geus dipisahkeun ti yayasan saacanna. Bulan Januari taun 2000 Présiden Garéja, Gordon B. Hinckley diondang datang ka Indonésia ku Présiden Abdurrahman Wahid.

Rujukan 

Kristen
Garéja
Capit Gunting mangrupa salah sahiji ngaran susuhunan imah nu aya di Jawa Barat. Wangun wangunan ieu sakapeung sok digunakeun nalika jaman baheula atawa isa disebut ogé buhun. Sakapeung ogé nepi ka ayeuna sok sering ogé dipaké.

Déskripsi
Dina sajarah jeung kabudayaan adat Sunda, ngaran wangun hateup imah disebut susuhunan. Di kabudayaan Sunda buhun, Capit Gunting mangrupa salah sahiji ngaran susuhunan atawa wangun hateup di masarakat zaman baheula. Dina basa Sunda ogé, istilah keur ngaran susuhunan ieu disebut Undagi. Undagi éta sorangan nyaéta tata arsitéktur. Boh wangunan imah atawa nu lainna.

Capit Gunting kasusun ku dua kecap nyaéta Capit jeung Gunting. Dina konteks arti di basa Sunda, Capit hartina barangcokot ku tungtung barang nu sarua dijepitkeun. Sedengkeun gunting dina basa Sunda ogé nyaéta ngaran parabot atawa pakakas sarupaning péso keur motong lawon atawa bisa dispesifikasi salaku péso nu nyakra.

Dina prakna, bentuk Capit Gunting nyaéta tungtung hateupna maké kai atawa kayu nu dijieun nyagak saperti gunting nu rék nyapit. Ku kituna ngaran susuhunan nu wangunna jiga kitu disebut Capit Gunting. Sabab wangunna jiga gunting nu keur kabuka.

Catetan

Arsitéktur
Kanker Beuheung Rahim atawa Kanker Serviks mangrupa jenis kanker anu panglobana kapanggih dina awéwé di Indonésia (di antara jenis kanker séjénna) sarta loba ngabalukarkeun pati alatan telat kapnggihna jeing diubaranana. Human papillomavirus (HPV) mangrupa panyabab paling umum dina kanker sérviks. Ayana HPV dina ampir kabéh kanker serviks ngagambarkeun sacara teu langsung wawakil pangluhurna di sakumna dunya anu dilaporkeun jadi panyabab utama tina kanker manusa.

Jenis Serviks
Dina serviks aya 2 jenis sél nyaéta sél skuamos sarta glandular atawa sél endoserviks. Dina kanker serviks, sél-sél boga léngkah sacara teu normal terus ngagedéanr sarta nyieun bénjolan atawa tumor. Biasana sél-sél gangas kasebut asalna ti squamo columnar juntion. Panyabab panglobana ti kanker beuheung rahim nyaéta 99 % ti HPV (human papilloma virus) anu disebarkeun liwat laku-lampah séks anu teu bener.

Tanda-tanda Kanker Beuheung Rahim 
Kanker beuheung pianakan dina stadium mimiti teu némbongkeun tanda-tanda anu has, komo bisa tampa aya tanda. Dina stadium nu saterusna mindeng méré tanda-tanda: pendarahan post coitus, keputihan abnormal, perdarahan sanggeus haid eureun (menopause) sarta kaluar cairan teu normal (kakonéng-konéngan, bau sarta kacampur getih).

Faktor
Nepi ka ayeuna panyabab pasti kanker beuheung rahim ieu can dipikanyaho sacara pasti. Tapi, panyabab pikeun anu kakeunaan kanker beuheung rahim nyaéta: hubungan séksual dina umur nu ngora sarta mindeng ganti-ganti pasangan; mindeng ngalaman inféksi kelamin; ngalahirkeun loba anak; kabiasaan ngudud.

Pencegahan Kanker Beuheung Rahim
Pikeun ngurangan kanker serviks diperlukeun usaha pencegahan-pencegahan saperti:
Pencegahan primér, nyaéta usaha pikeun ngurangan atawa ngaleungitkeun kontak kalayan karsinogen pikeun nyegah inisiasi sarta promosi dina prosés karsinogen. 
Pencegahan sekunder, kaasup skrining sarta detéksi dini pikeun manggihan perkara-perkara dini ku kituna kamungkinan pangubarab bisa dironjatkeun.
Pencegahan tertier, mangrupa pengobatan pikeun nyegah komplikasi klinik sarta pati mimiti. Salah sahiji cara deteksi dini kanker beuheung rahim nyaéta ku cara pamariksaan Pap Smear.

Rujukan

Kanker
Google Inc nyaéta hiji pausahaan téhnologi ti Amerika Serikat nu produkna mangrupa téhnologi internét. Parusahaan ieu diadegkeun ku Larry Page jeung Sergey Brin tanggal 4 Séptémber 1998. Basa harita, Larry Page, Sergey Brin, jeung Eric Schmidt satuju digawé bareng di Google salila dua puluh taun, nepi ka taun 2024.

Program

Google Dictionary

Pamakéan Google Dictionary hampir sarua jeung pamakéan Google Translate da sateuacanna mangrupa bagean ti layanan tarjamahan ieu. Sangkan gampang diinget, ku kituna layanan ieu dipisahkeun. Google Translate dipaké pikeun néangan wangenan atawa hartos hiji kecap. Mesin sacara otomatis bakal méré sababaraha sumber bahasan ngeunaan kacap éta. Sumberna sapertos Princenton, Wikipedia, Wiktionary, jeung sajabana. Ku maké Google Dictionary, tiasa leuwih ngahemat ku lantaran teu kudu meuli kamus ti sababaraha basa.

Google Maps

Google Maps nyaéta peta daring haratis anu disadiakeun ku Google. Peta ieu tiasa ditempo di http://maps.google.com. Peta ieu ngamunculkeun gambar satelit di sakabéh dunya, jeung deui nawarkeun perencana rute jeung néangan lokasi bisnis di U.S., Kanada, Jepang, Hong Kong, Cina, UK, Irlandia (puseur kota na wungkul) jeung sababaraha bagian Eropa.

Google Earth 

Google Earth nyaéta hiji aplikasi desktop pikeun Mac, PC, atawa komputer Linux sangkan bisa nganavigasi planét bumi ti sababaraha sawangan. Google Earth ngagabungkeun foto-foto satelit jeung peta maké mesin paluruh sangkan tiasa nemu arah jeung alamat nu dimaksud.

Google Books

Tujuan Google numutkeun Google Books nyaéta nyieun arsip raksasa pikeun ngawetkan pangaweruh manusa.

Google Chrome

Google Chrome nyaéta browser nu ngagabungkeun désain minimalis jeung téhnologi canggih sangkan tiasa ngabuka web leuwih gancang, aman, jeung gampang.

Android

Android nyaéta sistem operasi telepon keupeul dimekarkeun ku Google, dumasar kana versi dirobah tina kernel Linux Ubuntu jeung open source software sejen tur dirancang utamina pikeun alat layar sentuh kayaning smartphone sarta tablet. Sajaba ti éta, Google geus salajengna dimekarkeun Android TV keur televisi, Android Otomatis keur mobil, sarta ngagem OS pikeun arloji pigeulang, unggal ku panganteur pamaké husus. Varian Android anu ogé dipaké dina konsol game, kaméra digital, PCS jeung éléktronika lianna.

Rujukan

Google
Gonoré mangrupa panyakit anu dibalukarkeun ku baktéri Neisseria gonorrhoeae sarta bisa ngainféksi anggota awak sajaba organ kelamin kawas sungut, panon, éngsél, sarta tulang.  Dina lalaki, sakapeung kaluar cairan rada koneng ti organ réproduksina. Dina awéwé, kaluar cairan ti organ réproduksina warna konéng rada kahejo-hejoan. Baktéri Neisseria dipikawanoh gampang bermutasi jadi resistén kana antibiotik. Mangsa inkubasi gonore 2-10 poé sanggeus jaram asup dina awak. Awéwé sarta lalaki homoséksual anu ngalakonan hubungan séks ngaliwatan bujur (anal séx) bisa ngalaman gonore dina rektumna. Nu gering baris ngarasakeun teu merenah di  bujurna sarta ti rektumna kaluar cairan. Daérah bujurna kasampak beureum sarta garihal, sarta taina kabungkus ku lendir sarta nanah. Hubungan seksual ngaliwatan sungut (oral sex) jeung nu gering gonore biasana baris ngabalukarkeun gonore dina genggerong (faringitis gonokokal). Umumna infeksi kasebut henteu ngabalukarkeun tanda-tanda, tapi sakapeung ngabalukarkeun nyeri genggerong sarta gangguan pikeun nelen. Tanda-tanda panyakitna nyaéta karasa nyeri, beureum, bareuh, sarta aya nanahan dina rarangan. Dina lalaki mecenghul rasa nyeri waktu kiih, tungtung sirit bareuh sarta jadi beureum. Dina awéwé 60% perkara teu ngalurkeun tanda-tanda. Tapi aya ogé anu ngalaman rasa nyeri dina waktu kiih sarta keputihan kentel anu warnana téh rada kakonéng-konéngan. Panyakit gonore dina lalaki atawa awéwé mindeng pisan ngabalukarkeun kamandulan. Dina awéwé mindeng lumangsung ogé radang bujur. Gonoré anu ditepakeun ti indung ka anakna sabot ngalahirkeun bisa ngabalukarkeun jadi lolong. Ku alatan iru, gonore kudu geura-giru ditungkulan kalayan intensif.

Rujukan

Panyakit jiwa
Nomor 4 x 400 méter éstapét putri dina Pasanggiri Atlétik Jero Rohangan Eropa 2000 dilaksanakeun dina 27 Pébruari 2000.

Hasil

Réferénsi
Hasil

400
Led Zeppelin nyaéta grup musik rock légendaris asal Inggris anu dibentuk dina bulan Séptémber 1968, anu personilna harita di antarana: Jimmy Page (gitaris), Robert Plant (vokalis), John Paul Jones (bassis) jeung John Bonham (drummer). Musik-musik Led Zeppelin leuwih nonjolkeun sora gitar anu tarik jeung beurat, Led Zeppelin dianggap salah sahiji grup musik heavy metal pertama, ieu grup musik gé tara nagrilis singel iwal ti bentuk album.

Led Zeppelin bubar sabada John Bonham maot taun 1980, tapi musik-musikna tetep jadi legénda tur dipikaresep ku jalma réa, malah mah geus kajual leuwih ti 300 juta keping. Tilu personil Led Zeppelin anu nyésa, Robert Plan, Jimmy Page, jeung John Paul ngayakeun konsér reuni di The O2, London dina 10 Désémber 2007. Jason Bonham, putrana John Bonham ogé diajakan dina ieu konsér salakau drummer.

Diskografi Album 
ALbum pertama Led Zeppelin dingaranan Led Zeppelin diteruskeun ku album Led Zeppelin II anu dirilis taun 1969. Taun 1970, Led Zeppelin ngarilis album Led Zeppelin III anu diteruskeun ku album Untitled (1971). Album Houses of The Holy dirilis taun 1973, Physical Graffiti (1975), The Soundtrack From The Film The Song Remains The Same jeung Presence dina taun 1976. In Through The Out Door (1979), Coda (1982), Winterland (1989), BBC sessions (1997), jeung anu pamungkas nyaéta How The West Was Won (2003)

Référénsi 

Grup musik
Grup musik ti Inggris
Grup musik légendaris
Gamas, gambas, atawa waluh (sechium edule) basa Indonésiana labu Siam nyaéta anggota ti kulawarga labu-labuan anu awalna dibudidayakeun di Amérika Tengah ku peradaban Maya sarta Aztec. Sanggeus panaklukan Spanyol, Gamas saterusna nyebar ka sakumna dunya, kaasup ka Indonésia ngaliwatan Walanda. Ngaran “Labu Siam” sabenerna salah kaprah, alatan buah éta henteu asalna ti Siam atawa Thailand. Di sakumna dunya, gamas dipikawanoh kalayan sagala rupa ngaran, kaasup chayote (Inggris), welok (Jawa), christophene (Perancis) sarta chowchow (China). Minangka buah non-musiman, gamas gampang kapanggih di pasar-pasar di sapanjang taun. Bentukna kawas buah pir badag jeung kulit boga warna héjo ngora atawa héjo kakonékonéngan. beuratna variatif ti 50 gr nepi ka 2 kg kalayan panjang 5 cm nepi ka 20 cm. Aya dua jenis Gamas, nyaéta anu miboga kulit mulus sarta kulitna aya anu cucukan leutik.  
Gamas ogé kaasup pepelakan anu ngarambat, atawa ngajalar. Biasana daunna ngabentuk lekukan sedengkeun buahna ngabentuk genta.

Kandungan gizi

Gamas mibanda kadar vitamin C anu luhur, réndah kalori, sodium, henteu ngandung kolésterol, sarta mangrupa sumber serat anu alus. Sagala rupa kandungan gizi gamas sarta mangpaat kaséhatanana antara lain:

 Folat. Gsmas nyaéta sumber folat, vitamin B anu pohara méré mangpaat pikeun ibu anu hamil sarta kaséhatan kardiovaskuler.
 Vitamin C. Vitamin C nyaéta salah sahiji antioksidan kuat anu bisa nangtayungan sél ti karuksakan ku radikal bébas.
 Mangan. Mangan dina Gamas mantuan awak ngarobah protéin sarta lemak jadi énergi.
 Serat. Mantuan nyegah sembelit sarta ngalancarkeun pencernaan.
 Tambaga. Mantuan yodium dina ngajaga kaséhatan tiroid.
 Zinc. Mantuan nyéhatkeun kulit.
 Vitamin K. Mantuan kaséhatan tulang sarta huntu.

Rujukan

Sayuran
Cucurbitaceae
Hadis (hadits, ) nyaéta hiji hal anu ditujulkeun ka Nabi Muhammad saw, boh dina wangun omongan, gawé, atawa kamerenahanana. Hadis mangrupa sumber hukum Islam kadua sanggeus Quran. Firman Allah swt:

... وَمَا ءَاتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانْتَهُوا...

Hartina: Naon waé anu Rosul bikeun ka maranéh, pék tarima. Naon waé anu Anjeunna larang ka maranéh, pek tinggalkeun...(Q.S Al-Haysr [59]:7)

Fungsi Hadis
Ngarojong sarta nguatkeun naon anu disebutkeun ku Alquran. Ngécéskeun Alquran, boh ku cara ngawincik anu global boh ngatakhsis anu umumna. nunjukkeun ka hukum anyar anu henteu disebutkeun ku Alquran.

Anu dimaksud ku sunnah nyaéta sagala anu asalna tina Kanjeng Nabi, naha dina bentuk kecap, perbuatan atanapi sepi Nabi. Kaasup kana sunnah hadis-hadits anu asalna tina babaturan. Hadits téh asup na dalil naqli . Aranjeunna cicing babarengan sareng Rasulullah SAW, aranjeunna nguping sareng nyaksian gerakanna, teras aranjeunna nyarios dumasar kana naon anu aranjeunna ningali atanapi naon anu aranjeunna nguping.

Rupa-Rupa Hadis
Macem-macem hadis aya tilu, nyaéta:
Hadis qauliyah, hadis anu dumasar kana sakabéh omongan Nabi Muhammad saw. 
Hadis fi'iliyah, hadis anu dumasar kana gawéna Rasullullah saw. 
Hadis taqririyah, hadis anu dumasar dina persetujuan Rasullullah saw. kana naon anu dipigawé ku para sobat Rasullullah saw.

Istilah-Istilah dina Élmu Hadis
Aya sawatara istilah anu perlu dipikanyaho dina nyurtian élmu ngeunaan hadis, nyaéta lafadz-lafadz husus anu disatujuan hartina ku para ahli hadis.  di antarana sanad, matan, rawi, sarta rijalul hadis.

Tingkatan Hadis
Hadis sahih, nyaéta hadis nu datang ti Rasullullah saw., hadis anu ti sagi sanadna bersambung sarta teu cacad ti para perawina, kuat ingetanana/perawina (dabit), perawina adil.
Hadis hasan, nyaéta hadis anu alus, hadis ieu ampir ngadeukeutan sahih, tapi hadis anu ti sagi sanadnya bersambung, tapi para perawina kurang kuat ingetanana/kurang dabit, mangka tingkatanna di handapeun hadis sahih.
Hadis Dha'if, nyaéta hadis anu lemah, alatan henteu minuhan sarat hadis sahih sarta hasan.

Rujukan

Islam
Hadis
Hukum Islam
Skétbor nyaéta kaulinan anu asalna ti nagara California.
Mimiti aya pertengahan taun1940-1950an sabot peselancar ti California Amérika hayang néangan hiji hal pikeun ditumpakan sabot cai sagara euweuh ombak maké papan seluncur maranéhanana.
Dina taun 1940 nepi ka 1950 kaulinan skétbor mimiti aya.
Papan kahiji dijieun kalayan papan anu dibéré ban ti roller skate.
Tuluy, taun1970-an, Frank Nasworthty nyieun ban skateboard jeung bahan polyurethane atawa dawam disebut cadillac. 
Manéhna ngaharepkeun sangkan jelema lian bisa meuli papan skét sarta makéna.
Loba pausahaan mimitian nyieun truck (gandar kikiping) kalayan ngagambar husus pikeun para skater.
Pangusaha pabrik mimitian ngayakeun panalungtikan kalayan menggabung bahan eksotik kalayan metal , kawas fiberglas sarta aluminium.
taun1980an, dina période ieu dimimitian ku pausahaan skétbor anu dikokolakeun ku nu sok maraén skétbor.
Fokus awalna nyaéta di jalur vert anu nandangan skateboarding.
Titimuan no-hands aerial (ollie) ku Alan Gelfand di Florida dina 1976 sarta grabbed aerial ku George Orton sarta Tony Alva di California, nyieun trick ieu dipigawé para skater pikeun témbong di ramp vertical.
taun1990an nepi ka ayeuna digenerasi ayeuna skateboarding didominasi kalayan street skating.
Kalayan rubak papan 7 nepi ka 8 inci sarta panjang 30 nepi ka 32 inci.
Ukuran kikiping relatif leutik sangkan papan kasampak leuwih caang, sarta sangkan kikiping muter leuwih gancang, jeung kitu nyieun trik leuwih gampang beunang.
Wangun kontemporer skateboard dipibanda ti freestyle papan 1980 jeung wangun sarta rubak relatif heureut anu pohara simetris.
Wangun ieu geus jadi standar dipertengahan 1990an.

Rujukan 

Kaulinan
Pasuruan bisa ngalih ka:

Kota Pasuruan, hiji kotamadya di Propinsi Jawa Wétan, Indonésia
Kabupatén Pasuruan, hiji kabupatén di Propinsi Jawa Wétan, Indonésia
Désa Pasuruan, hiji désa di kacamatan Pabedilan, Kabupatén Cirebon, Propinsi Jawa Kulon, Indonésia.
Kasan Soleh () nyaéta saurang pamaén bal Indonésia. Ayeuna anjeunna gawé (maén) keur Persema Malang di Liga Super Indonesia. Anjeunna biasa nempatan posisi bék kénca atawa bék katuhu.

Gelar 
 Runner up Divisi Utama Liga Indonésia 2008/09 (Persema Malang)

Inohong ti Pasuruan
Pamaén bal Indonésia
Ijtihad asalna tina kecap ijtahada artina usaha bener-bener atawa ngaluarkeun sagala pangabisa. Ijtihad sacara istilah dihartikeun para ahli Ushul Fikih, minangka usaha mujtahid (jelema anu berijtihad) kalayan sakabéh kaenyaan sarta kesanggupan pikeun meunangkeun katangtuan hukum hiji hal masalah kalayan ngagunakeun métodologi anu bener, ti kadua asal hukum Alquran sarta Assunnah.

Anu dijadikeun sarandéan dina ijtihad nyaéta hadis ngeunaan Muadz bin Jabal nalika diutus ku Nabi saw. pikeun jadi hakim di nagari Yaman. Rasullullah nanya: "Kumaha manéh baris ngutuskeun perkara lamun disanghareupan ka manéh hiji pengaduan?" Manéhna némbalan: "Kuring baris ngutuskeun kalayan hukum anu kamuat di jero Kitabullah (Alquran)." Anjeunna nanya: "Lamun henteu di jero Kitabullah?" Manéhna némbalan: "Jeung Assunnah Rasulullah" Anjeunna nanya deui: "Lamun euweuh di jero Assunnah Rasulullah?" Manéhna némbalan: "Kuring baris usaha teguh ngagunakeun pikiran sarta teu eureun usaha."

Wangun Ijtihad
Ijmak, nyaéta kamupakatan para mujtahid dina hiji magsa kana hukum syara' ngeunaan hiji perkara.
Qiyas, nyaéta nyaruakeun hiji perkara anu euweuh nasna dina perkara séjén anu aya nasna lantaran ayana kasaruaan perkara kasebut.
Istishab, nyaéta neruskeun lumakuna hukum anu geus aya sarta anu geus ditetepkeun alatan ayana hiji dalil, nepi ka aya dalil séjén anu ngarobah kalungguhan hukum kasebut.
Maslahah murasalah, nyaéta kemaslahatan (kahadéan) anu henteu disyariatkan ku syara' dina wangun hukum, sarta lamun dipigawé baris mawa kebaikan. 
Urf, nyaéta kabiasaan atawa talari atawa adat anu dipigawé ku manusa, boh dina wangun omongan boh gawéna. 
Saddu zara'i, nyaéta ngahulag perkara-perkara anu zahirna subhat alatan manéhna muka jalan sarta jadi nu ngadorong ka gawéna anu nyata maksiat.

Rujukan

Hukum Islam
Kota Pasuruan, mangrupa hiji kota di Propinsi Jawa Wétan, Indonésia. Aya kira-kira 75 km kidul-wétaneun Kota Surabaya. Kota Pasuruan tepung wates jeung Selat Madura sarta Kabupatén Pasuruan. Kota Pasuruan diwangun ti tilu kacamatan 34 kalurahan.

Galeri

Tempo ogé 
 Babad Pasuruan

Tumbu kaluar 
 Loka Komunitas Blogger Pasuruan 

Pasuruan Kota
Pasuruan
Pasuruan
Frank de Boer () mangrupa saurang urut pamaén bal kabangsaan Walanda. Anjeunna pernah gawé (maén) keur Ajax Amsterdam, FC Barcelona, Galatasaray, Rangers F.C., Al-Rayyan, jeung Al-Shamal. Di timnas, nyitak 13 gol ti 112 partéy.

Frank de Boer kaluar ti méngbal dina April 2006. Anjeunna maén keur timnas Walanda di Piala Dunya 1994 jeung 1998.

Tumbu kaluar 
 Frank de Boer di Icons.com

Pamaén bal Walanda
Orhan I nyaéta putrana Sultan Osman I jeung Rabia Bala Malhun Hatun, putri Syekh Edebali. Orhan I, nalukkeun Nikaéa dina 1331 jeung Nikomedia dina 1337 sarta ngawangun ibu kota di Bursa. Dina jaman pamaréntahanna, Sultan Orhan I ngarobih struktur pamaréntahan, ngamodérnisasi militér, jeung mikawanoh mata uang anyar.

Orhan I pupus dina taun 1360 jeung masihan kasultanan ka putrana, Murad I.

Nu pupus taun 1360
Ngojay nyaéta olahraga cai anu geus dipikawanoh jaman pra-sejarah.
Ti gambar-gambar anu asalna ti jaman batu dipikanyaho ayana gua-gua pikeun nu sok ngojay di deukeut Wadi Sora palebah kulon daya Mesir.
Di Jepang,ngojay nyaéta pangabisa anu kudu dipiboga ku para samurai.
Sajarah nyatet, pertandingan renang kahiji diayakeun ku Kaisar Suigui dina 36 saméméh Masehi.
Pasanggiri ngojay anu madungdengkeun gelar jawara geus dimimitian di Éropa kira-kira taun1800 sarta lolobana ngagunakeun gaya harigu.
Ngojay gaya leupas mimiti dikenalkan ku Arthur Trudgen.
Gaya ieu saterusna mimitian dikombinasikeun jeung gaya suku anu nalapung ku Richard Cavill dina 1902.
Di abad pertengahan, ngojay kaasup dina tujuh kamahéran anu kudu dipiboga ku para ksatria kaasup ngojay kalayan mawa pakarang.
Olahraga ngojay mimiti ditandingkeun dina Olimpiade modérn 1896 di Athena, Yunani.
Dina Olimpiade ieu, ngan opat nomer anu ditandingkeun tina rarancang mimitina genep nomer.
Unggal nyaéta nomer 100 méter, 500 méter, 1.200 méter, nomer leupas, sarta 100 méter pikeun Pamayang.
Olimpiade kadua diayakeun di Paris, Perancis dina 1900 sarta madundengkeun nomer 200 m, 1.000 m, 4.000 m, nomer leupas, 200 m gaya harigu, sarta 200 m nomer kelompok.

Mangpaat Ngojay
Nyieun otot
Waktu ngojay, urang ngusikkeun ampir sakabéh otot-otot dina awak, mimitian ti sirah, beuheung, anggota unggut luhur, harigu, beuteung, tonggong, cangkéng, anggota unggut handap, sarta telapak suku.
Waktu usik di jero cai, awak ngaluarkeun énérgi leuwih badag alatan kudu ‘ngalawan’ beurat cai anu sanggup nguatkeun sarta ngaleuleuskeun otot-otot awak.
Ngaronjatkeun pangabisa fungsi Jantung sarta Bayah
Gerakan nyorong sarta nalapung cai jeung anggota awak utamana leungeun sarta suku, bisa ngaronjatkeun aliran getih ka Jantung, pembuluh getih, sarta Bayah.
Hartina, ngojay bisa dikategorikan minangka latihan aerobik dina cai.
Nambahan luhur awak
Ngojay sacara alus sarta bener baris nyieun awak tumuwuh leuwih luhur (pikeun anu masih dina pertumbuhan tinangtu).
Ngalatih Napas
Pohara dianjurkan pikeun jelema anu kakeunaan panyakit mengi pikeun ngojay alatan sistem crdiovaskular sarta pernafasan bisa jadi kuat. Penapasan urang jadi leuwih cageur, lancar, sarta bisa pernafasan jadi leuwih panjang.
Ngabeuleum kalori leuwih loba
Waktu ngojay, awak baris karasaeun leuwih beurat usik di jero cai.
Otomatis énérgi anu diperlukeun ogé jadi leuwih luhur, ku kituna bisa sacara éféktif ngabeuleum kira-kira 24% kalori awak.
Self safety
Kalayan ngojay urang henteu perlu salempang lamun hiji waktu ngalaman hal-hal anu henteu dipikahayang hususna anu nyambung jeung cai (murag ka sagara).
Ngaleungitkeun stres
Sacara psikologis, ngojay ogé bisa nyieun haté sarta pikiran leuwih relaks.
Gerakan ngojay anu dipigawé kalayan antaré sarta lalaunan, sanggup ngaronjatkeun hormon endorfin dina uteuk.
Kaayaan haté jadi sejuk, pikiran leuwih adem, awak ogé leupas hareudang.

Rujukan

Olahraga
Ngalahirkeun nyaéta hiji prosés di mana budak dikaluarkeun ti awak indungna. Sanggeus tumuwuh di jero pianakan kira-kira 40 minggu atawa 9 bulan 10 poé mangka orok siap dilahirkeun. Dina prosés kalahiran, aya sawatara hormon anu baris ngagampangkeun jalanana kalahiran, di antarana hormon relaksin, éstrogen, prostaglandin, sarta oksitosin. Hormon rélaksin mangaruhan kana kapantengan otot dina simfisis pubis. Naékna kadar éstrogendan prostaglandin baris nurunkeun kadar hormon progésteron anu bisa ngahalangan kontraksi dingding pianakan. Hormon oksotosin baris ngaronjatkeun kontraksi dingding pianakan.

Sanggeus prosés persalinan, idung kudu ngarawat kaayaan awakna. Hal-hal anu perlu diperhatikan di antarana:
Dahar kadaharan anu bergizi utamana anu ngandung loba zat beusi.  Lamun dirasakeun kurang, mangka perlu ngonsumsi suplemén zat beusi kalayan dosis nurutkeun anjuran patugas médis.
Ngajaga kabérésihan diri sarta leuwih hadé teu ngalakonan cara-cara tradisional anu picilakaeun, contona ngagunakeun lebu panas pikeun nyageurkrun tatu dina vagina. 
Ngalakonan pamariksaan sanggeus persalinan ka dokter kabidanan atawa ka para ahlina.

Sajaba kudu bisa ngurus dirina sanggeus ngalahirkeun, saurang indung ogé kudu bisa ngurus orokna sacara cageur, antara séjén kalayan méré ASI sarta kadaharan anu bergizi. Hal-hal penting anu kudu dipikanyaho indung dina ngurus orokna di antarana:
Geura-giru nyusuan sanggeus ngalahirkeun, méré ASI nu mimiti kaluar (disebut kolostrum, boga warna konéng) dina orok alatan ngandung zat kakebalan ti indung. 
Méré imunisasi ka orok pikeun nangtayungan orok ti panyakit tépa, kawas difteri, batuk rejan, tétanus, polio, TBC, sarta campak. 
Méré ASI ékslkusif sahenteuna salila 4 bulan (dianjurkeun salila 6 bulan), saterusna kakara dibéré kadaharan tambahan anu ngandung gizi anu alus sarta luyu jeung umur orok.

Rujukan

Kahirupan
Bénin (baheulana, Dahomey), resmina Républik Bénin, nyaéta hiji nagara di Afrika Kulon. Nagara ieu tepung wates jeung Togo di kulon, Nigeria di wétan, jeung Burkina Faso sarta Niger di kalér. Garis basisir kidulna dina Teluk Bénin di mana kalobaannana populasi aya. Ibu kota Bénin nyaéta Porto-Novo, tapi kadudukan pamaréntahanna aya di Cotonou. Bénin miboga aréa kira-kira 110.000 kilométer pasagi (42.000 mil pasagi), kalawan jumlah populasi kira-kira 9,05 yuta. Bénin mangrupa hiji nagara tropis, sub-Sahara, loba gumantung kana tatanén, kalawan panggawéan nu loba jeung pamasukan ti tatanén napkah.

Basa resmi Bénin nyaéta Basa Perancis, tatapi, basa pribumi kawas Fon jeung Yoruba ilahar dipaké. Grup ageman nu panggedéna di Bénin nyaéta Katolik Roma, dipiluan ku Islam, Vodun, jeung Protéstan.

Departmén jeung komune

Artikel utama: Departemén di Bénin, Komune di Bénin
Bénin dibagi kana 12 departmén (Basa Perancis: départements), jeung dibagi deui kana 77 komune.

Alibori
Atakora
Atlantique
Borgou
Collines
Donga
Kouffo
Littoral
Mono
Ouémé
Plateau
Zou

Tempo ogé
Daptar nagara kalawan ibu kota nu leuwih ti hiji

Bacaan salajengna

 Butler, S., Benin (Bradt Travel Guides), (Bradt Travel Guides, 2006)
 Caulfield, Annie, Show Me the Magic: Travels Round Benin by Taxi, (Penguin Books Ltd., 2003)
 Kraus, Erika and Reid, Felice, Benin (Other Places Travel Guide), (Other Places Publishing, 2010)
 Seely, Jennifer, The Legacies of Transition Governments in Africa: The Cases of Benin and Togo, (Palgrave Macmillan, 2009)

Réferénsi

Tumbu kaluar

 Propil Nagara ti BBC News
 
 Benin from UCB Libraries GovPubs
 
 
 Benin Politics 

 Pamaréntah
Pamaréntah Bénin (loka resmi dina basa Perancis)

 Pelesir
Benin Travel Guide ti Word Travels

 
Nagara di Afrika
Nagara nu tepung wates jeung Samudra Atlantik
Komunitas Ékonomi Nagara Afrika Kulon
Nagara nu maké basa Perancis
Nagara nu kirang kawangun
Démokrasi liberal
Anggota La Francophonie
Anggota Uni Afrika
Anggota OSI
Républik
Nu ngadeg taun 1960
Anggota Pasarikatan Bangsa-Bangsa
Botswana, resmina Républik Botswana (), mangrupa hiji nagara nu dilingkung; aya di Afrika Kidul. Baheulana mangrupa protéktorat Britania Bechuanaland, Botswana maké ngaran anyarna sanggeus merdika dina Pasamakmuran dina 30 Séptémber 1966.

Botswana datar, jeung kira-kira 70% aréana mangrupa Sagara Kalahari. Tepung wates jeung Afrika Kidul di kidul jeung tenggara, Namibia di kulon jeung kalér, jeung Zimbabwe di kalér-wétan. Watesna jeung Zambia di kalér kirang terang tapi panglobana ngan sababaraha ratus méter dina panjang.

Pulitik jeung pamaréntahan
Artikel utama: Pulitik Botswana, Hak asasi manusa di Botswana

Pulitik Botswana aya dina républik démokrasi répréséntatif, nu mana Présidén Botswana salaku pupuhu nagara ogé pupuhu pamaréntahan, jeung dina sistem multipartéy. Kakiatana éksekutif dilaksanakeun ku pamaréntah. Kakiatan législatif dibéré kana pamaréntah jeung Parlemén Botswana.

Ti kamerdikaanna didéklarasikeun, sistem partéy geus didominasi ku Partéy Démokratik Botswana. Kahakimanna bébas ti éksekutif jeung législatur. Dumasar kana Transparansi International, Botswana mangrupa nagara di Afrika kalawan korupsi nu pangleutikna jeung miboga réngking nu deukeut jeung Portugal sarta Koréa Kidul. Sanajan kitu, nagara ieu dianggap miboga institusi umum nu paling rusiah. Lagu kabangsaanna nyaéta Fatshe leno la rona.

Babagian administratif
Artikel utama: Distrik di Botswana, Sub-distrik di Botswana

Botswana dibagi kana 16 distrik – 10 distrik désa jeung 6 distrik kota.
Tengah
Ghanzi
Kgalagadi
Kgatleng
Kweneng
Kalér-Wétan
Ngamiland
Kidul-Wétan
Kidul
Chobe

Tempo ogé

Pasamakmuran Bangsa-Bangsa
Komunikasi di Botswana
Kulinér Botswana
Transportasi di Botswana
Blok tuli
</div>

Catetan jeung réferénsi

Bacaan salajengna
.
 Alexander McCall Smith: "The No.1 Ladies' Detective Agency" series.
 Michael Stanley: A Carrion Déath – part of the Detective Kubu series

Tumbu kaluar

 http://www.botswanaportal.com
Loka resmi

 
Nagara di Afrika
Nagara jeung téritori Bantu
Wewengkon nu maké basa Inggris
Nagara nu dilingkung
Démokrasi liberal
Anggota Uni Afrika
Anggota Pasamakmuran Bangsa-Bangsa
Républik
Nu ngadeg taun 1966
Anggota Pasarikatan Bangsa-Bangsa
Afrika sub-Sahara mangrupa istilah anu dipaké pikeun ngagambarkeun nagara-nagara di buana Afrika nu teu dianggap kaasup bagian Afrika Kalér.

Nagara-nagara di Afrika sub-Sahara 
Aya 42 nagara nu nempatan daratan Afrika sub-Sahara. Aya 6 nagara kapuloan kaasup Madagaskar, Seychelles, Komoro, Tanjung Verde, jeung Sao Tome jeung Principe. Mauritius umumna teu dianggap salaku bagian ti kapuloan Afrika sub-Sahara ku lantaran séké-sélér nu ngawangun nagara éta didominasi ku kaom India Wétan, Séké Han (Tiongkok), jeung Perancis. Dumasar skéma klasifikasi ieu, nagara-nagara Afrika sub-Sahara nyaéta:

Afrika Tengah 
 Afrika Tengah
 Burundi
 Kongo
 Kongo, RD
 Rwanda

Afrika Wétan 
 Djibouti
 Eritrea
 Ethiopia
 Kenya
 Somalia (kaasup Somaliland)
 Sudan 
 Tanzania
 Uganda

Afrika Kidul 
 Afrika Kidul
 Angola 
 Botswana
 Lesotho
 Malawi
 Mozambik 
 Namibia
 Swaziland
 Zambia 
 Zimbabwe

Afrika Kulon 
 Bénin
 Burkina Faso
 Chad 
 Côte d'Ivoire
 Républik Guinea Khatulistiwa 
 Gabon 
 Gambia
 Ghana
 Guinea
 Guinea-Bissau
 Kamerun
 Liberia
 Mali
 Mauritania
 Niger
 Nigeria
 Senegal
 Sierra Leone
 Togo

Nagara-nagara kapuloan Afrika 
 Komoro (Afrika Kidul)
 Madagaskar (Afrika Kidul)
 Mauritius (Afrika Kidul)
 São Tomé dan Príncipe (Afrika Kulon)
 Seychelles (Afrika Wétan)
 Tanjung Verde (Afrika Kulon)

Téritorial jeung departemén 
 Mayotte (Perancis)
 Réunion (Perancis)

Tumbu kaluar 
 Nagara-nagara di Afrika 

Afrika
Wewengkon di Afrika
Yasunari Kawabata, lahir di Osaka, Jepang, tanggal 11 Juni 1899. Kawabata téh sastrawan Jepang munggaran anu kasinugrahan hadiah Nobel dina widang sastra. Ampir taya nu wanoheun di saluareun Jepang mah saméméh narima hadiah Nobel taun 1968. Carpon-carpon jeung novel-novel Kawabata anu nuduhkeun yén Kawabata calakan, témbong umumna dina suasana sedih, nyaritakeun lalakon jalma-jalma anu hanaang ku trésna-asih, séks, atawa hubungan kamanusaan. Kawabata téh anak dokter. Kolotna maot mangsa inyana burey kénéh, saterusna diurus ku ninina ti pihak indung, tur disakolakeun di sakola umum di Jepang. Antara taun 1920 tepi ka 1924 Kawabata nyuprih élmu Universitas Imperial Tokyo, tepi ka nyangking  gelar sarjana. Kawabata miluan  ngadegkeun Jidai Bungei, publikasi média dina gerakan anyar sastra Jepang modéren.  Taun 1959, Kawabata narima medali Goethe di Frankfurt, Jérman. Kawabata tiwas alatan maéhan manéh  di Zushi, Jepang dina tanggal 16 April 1972.

Karya-karya Yasunari Kawabata
 Izu no Odoriko (Tukang Ibing  Izu jeung carita-carita lianna) (1927).
 Asakusa Kurenaidan  (1930) 
 Yukiguni (Nagara Salju) (1948) 
 Meijin (Master Go) (1951) 
 Sembazuru (1952) 
 Yama no Oto (Sora Gunung) (1954) 
 Mizuumi (Talaga) (1954) 
 Nemureru Bijo (Imah Parawan Saré) (1960) 
 Koto (Puseur Dayeuh kolot) (1962) 
 Utsukushisa to Kanashimi (Kageulisan jeung Kanalangsaan) (1964) 
 Kataude (Leungeun Sabeulah) (1964) 
 Tanpopo (Dandelion) (1974, medal sanggeus Kawabata tiwas) 
 Palm of the Hand Stories (1988, Kumpulan Carpon, medal sanggeus Kawabata tiwas) 
 Salju Munggaran di Fuji (2000, Kumpulan Carpon, medal sanggeus kawabatan tiwas)

Rujukan

Biografi
Sastrawan Jepang
Nu babar taun 1899
Nu pupus taun 1972
Nata de coco mangrupa jenis kadaharan hasil ferméntasi cai kalapa ku baktéri Acetobacter xylinum. Nata de coco wangunna geunyal parat, ieu téh mangrupa kadaharan panutup nu awalna dijieun di Filipina. Susuguh panutup ieu diwanohkeun ka Jepang ngaliwatan pamakéanana dina kadaharan diét nu dikonsumsi ku gadis-gadis ngora. Sajaba ti éta, masarakat Jepang percaya nata de coco téh boga mangpaat pikeun nangtayungan awak tina kanker peujit badag, sajaba ti éta ogé nata de coco ngandung serat nu luhur, alus pikeun sistem pencernaan. Di Jepang nata de coco mimiti sohorna dina taun 1993. Nata de coco bisa kapanggih di mana-mana dina waktu éta. Loba pausahaan manufaktur nata de coco silih saingan pikeun nata de coco produk anyar. Kadaharan kasebut mimiti diwanohkeun di Indonésia kira-kira taun 1987.  Téknologi nyieun sari buah kalapa pohara cocog sarta perlu dimekarkeun di Indonésia, alatan bisa méré loba mangpaat pikeun masarakat. Sedengkeun mangpaat pengolahan cai kalapa kasebut, antara séjén nyaéta: 
Bisa ngarobah cai kalapa jadi bahan anu leuwih kapaké.
Méré peunteun tambahan sarta panghasilan pikeun masarakat
Nambahan jenis wanda kadaharan sarta inuman
Bisa ngurangan kotorna lingkungan ku limbah cai kalapa
Cai kalapa mangrupa bahan baku nyieun nata de coco. Leuwih hadé, cai kalapa anu dipaké asalna ti buah kalapa héjo anu asak. Cai kalapa anu dipaké kudu murni sarta henteu kacampur jeung cai atawa kokotor. Tapi, teu kudu dina kaayaan seger (cai kalapa anyar). Bahan séjén anu bisa dipaké dina nyieun nata de coco nyaéta gula pasir, amonium sulfat, sarta asam asetat glasial. Gula pasir boga fungsi minangka sumber karbon (énérgi) waktu nyieun nata. Amonium sulfat boga fungsi minangka sumber nitrogén anu ngarangsang tumuwuhna sarta kagiatan bakteri A. xylinum.  Asam asétat glasial atawa biasa ogé disebut cuka biang kapaké pikeun ngatur derajat kahaseman média fermentasi sarta média bibit nata nu luyu jeung pasaratan kamekaran bakteri.

Rujukan

Pasakan Filipina